Държавен вестник, бр. 82, 2009 г., стр. 29

БРОЙ  82	
Д Ъ Р Ж А В Е Н  В Е С Т Н И К 	
СТР.  29  
Като отчитат, че, без това да накърнява 
сегашното национално законодателство, след­
ва да се предвидят мерки по този договор, 
тя да е предмет на подходящ съдебен надзор,
Като се стремят да допълнят този договор 
със следващи споразумения, позволяващи 
автоматизирано търсене на данни в други 
подходящи регистри, доколкото е необходимо 
и обосновано по смисъла на засилване на 
презграничното сътрудничество,
Се споразумяха за следното:
Г л а в а  1
ОБЩИ АСПЕКТИ
Член 1
Основни принципи на договора
1. Посредством този договор договарящите 
страни имат намерение да засилят презгранич­
ното сътрудничество, по-специално взаимния 
обмен на информация.
2. Това сътрудничество не накърнява законо­
дателството на Европейския съюз и е отворено 
за присъединяване на всяка държава – членка 
на Европейския съюз, в съответствие с този 
договор.
3. Сътрудничеството по този договор цели 
да се разработят инициативи за насърчаване 
на европейското сътрудничество в областите, 
определени в този договор.
4. Най-късно в срок от три години след 
влизане в сила на този договор на основата на 
оценка на опита от неговото изпълнение следва 
да се представи инициатива след съгласуване 
със или по предложение на Европейската 
комисия в съответствие с разпоредбите на 
Договора за създаване на Европейския съюз 
и Договора за създаване на Европейската 
общност с цел разпоредбите на този договор 
да се включат в законовата рамка на Евро­
пейския съюз.
5. Договарящите страни представят ре­
довно на Съвета на Европейския съюз и на 
Европейската комисия съвместни доклади за 
напредъка в сътрудничеството.
Г л а в а  2
ДНК ПРОФИЛИ И ДАКТИЛОСКОПИЯ
И ДРУГИ ДАННИ
Член 2
Създаване на национални файлове за ДНК 
анализ
1. Договарящите страни се задължават с 
настоящото да открият и поддържат нацио­
нални файлове за ДНК анализ за разследване 
на криминални престъпления. Обработката 
на данните, съхранявани в тези файлове по 
този договор, се извършва под условие на 
другите є разпоредби в съответствие с на­
ционалното законодателство, приложимо за 
тяхната обработка.
2. По смисъла на изпълнение на договора 
договарящите страни гарантират достъпността 
на справочните данни от техните национал­
ни файлове за ДНК анализ, така както е 
посочено в изречение първо на параграф 1. 
Справочните данни включват само ДНК 
профили*, създадени от некодираната част 
на ДНК, и справка. Справочните данни не 
трябва да съдържат никакви данни, от които 
субектът на данните да може да бъде директно 
идентифициран. Справочните данни, които 
не могат да бъдат проследени до никое лице 
(непроследими), трябва да са разпознаваеми 
като такива.
3. При депозиране на инструменти за 
ратификация, приемане, одобрение или при­
съединяване всяка договаряща страна опре­
деля националните файлове за ДНК анализ, 
за които са приложими членове от 2 до 6, и 
условията за автоматизирано търсене, така 
както е посочено в член 3, параграф 1.
Член 3
Автоматизирано търсене на ДНК профили
1. За разследване на криминални престъп­
ления договарящите страни позволяват на 
националните точки за контакт на договаря­
щите страни, така както е посочено в член 6, 
достъп до справочните данни в своите файлове 
за ДНК анализ с правомощие да провеждат 
автоматизирано търсене, сравнявайки ДНК 
профилите. Пълномощия за търсене могат да 
се упражняват само в индивидуални случаи и в 
съответствие с националното законодателство 
на търсещата информация договаряща страна.
2. Ако автоматизираното търсене покаже, 
че предоставен ДНК профил съвпадне с ДНК 
профил, въведен в претърсвания файл на до­
говарящата страна, търсещият информация 
пункт за връзка получава автоматизирано 
съобщение за попадение и справка. Ако не 
бъде намерено съвпадение, автоматизирано 
съобщение не се предава.
Член 4
Автоматично сравнение на ДНК профили
1. За разследване на криминални прес­
тъпления договарящите страни с взаимно 
съгласие през своите национални пунктове 
за връзка сравняват ДНК профилите на 
своите „непроследими лица“ с всички ДНК 
профили от други справочни данни в наци­
онални файлове за ДНК анализ. Профилите 
се предоставят и сравняват в автоматизирана 
форма. ДНК профилите на непроследими 
лица се предоставят за сравнение само ако 
това е предвидено съгласно националното 
законодателство на търсещата информация 
договаряща страна.
* За Федерална република Германия ДНК про­
филите, така както е посочено в този договор, се 
означават като ДНК Identifizierungsmuster (модели 
за ДНК идентификация).